Гімн Рэспублікі Косава

«Еўропа» — нацыянальны гімн Рэспублікі Косава. Ён быў напісаныМехдзі Менгікі (Mehdi Mengjiqi). Адсутнасць тэксту ў гімне заклікана аддаць належнае этнічнай разнастайнасці рэспублікі. Гімн быў прыняты 11 чэрвеня 2008 года, за яго прагаласавалі 72 парламентарыя, 15 выказаліся супраць і 5 устрымаліся.

 Выкарыстанне іншых гімнаў на тэрыторыі Косава 
 «Ода да радасці». Гімн Еўрапейскага саюза, выконваецца на афіцыйных цырымоніях Косава. Урад Косава вырашыў выкарыстоўваць яго ў знак павагі да Еўрапейскага саюза за яго падтрымку ў здабыцці незалежнасці.
 Нацыянальны гімн Албаніі шырока выкарыстоўваўся ў Косава разам з іншымі албанскімі нацыянальнымі сімваламі. Таксама ён быў старым гімнам непрызнанага Косава, які існаваў з 1990 да 2000 гадоў, калі дзяржава была перададзена пад кіраванне ААН.
 Нацыянальны гімн Сербіі шырока выкарыстоўваецца ў паўночнай частцы Косава, а таксама ў сербскіх анклавах разам з іншымі сербскімі нацыянальнымі сімваламі.
 Kur ka ra kushtrimi n’Kosovë. Гэта песня, напісаная Раўфам Домі, была абрана былым прэзідэнтам Косава Ібрагімам Ругова як гімн у 2000 годзе. Песня была на албанскай мове.

 Спасылкі 
 Сайт «Who Recognized Kosovo?» утрымлівае MP3-версію гімна.
 артыкул пра прыняцце новага гімна

Косава
Катэгорыя:Песні 2008 года
Катэгорыя:Рэспубліка Косава